क’कराझार,डिसेम्बर 14: थांनाय 9 डिसेम्बरखालि गुवाहाटी लछिराम बुरवा सदनआव जात्रा चि आ असम साहित्य सभानि जुथायै बान्जायनायाव खुंजानाय गा 4थि पुर्बरंग माहारियारि फावथाइ फोर्बोआव क’कराझारनि मुंदांखा महरगिरि आरो बिथोनगिरि जयन्त नार्जारिआ बाहागो लाहैनानै समरात निलकमल ब्रम्ह लिरलांनाय “बुथुवा थुंग्रि” नायजाबसाखौ हारसिंनो गेलेनाय थुनफावथाय दिन्थिनानै गोबां बाख्नायनाय मोनबोनो हादों। बे फावथायखौ बिथांआ गावनि राफोद रोंगथि, नाजानाय आरो गुनजों बयखौबो गोसो बोनो हाथाव रोखोमै दिन्थिफुंनो हादोंमोन।